བློ་གྲོས་རྒྱ་མཚོས་བརྗོད་རྒྱུར།རྒྱལ་ཡོངས་སྲིད་གྲོས་ཀྱི་ཨུ་ཡོན་ཡིན་པའི་ཆ་ནས།ཁོས་སྣེ་ཁྲིད་དེ་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ཆོས་ལུགས་ལས་རིགས་ཀྱི་མི་སྣར་བཏོན་པའི་མཛུབ་སྟོན་གྱི་དགོངས་དོན་ལ་བརྩི་བཀུར་དང་ལག་བསྟར་བྱས་ཏེ།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་མཛུབ་སྟོན་གལ་ཆེན་མཐའ་འཁྱོངས་ཡག་པོ་བྱས་ནས་དར་ཆ་གསལ་བོ་དང་ལངས་ཕྱོགས་བརྟན་པའི་མིག་དཔེ་བྱ་རྒྱུ་ཡིན།དགོན་སྡེའི་གྲྭ་བཙུན་གྱིས་བསྟན་དོན་དང་སྡོམ་ཁྲིམས་ནང་སྤྱི་ཚོགས་འཆམ་མཐུན་ལ་ཕན་པའི་ནང་དོན་ལ་སློབ་སྦྱོང་བྱེད་པར་ཁྲིད་སྟོན་དང་།མང་ཚོགས་ལ་ཁྲིད་སྟོན་བྱས་ཏེ་ལས་བརྩོན་ཕྱུག་འགྱུར།དད་ལྡན་མང་ཚོགས་ཀྱིས་ཁྲིམས་ལུགས་བརྩི་སྲུང་དང་སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་ལག་ལེན་བྱེད་པར་ཧུར་ཐག་གིས་ཁྲིད་སྟོན་བྱ་རྒྱུ་ཡིན།